Na temelju članka 37. st. 2. Zakona o predškolskom odgoju i obrazovanju (NN br. 10/97, 107/07, 94/13 i 98/14) i članka 47. Statuta Dječjeg vrtića Sveta Uršula, Varaždin, Uršulinska 1, Upravno vijeće Dječjeg vrtića Sveta Uršula na sjednici održanoj 4. 11. 2019., KLASA 601-02/19-03/15 URBROJ 2186-72-04-19-03 donijelo je odluku o objavi

**NATJEČAJA**

**za imenovanje ravnatelja/ice Dječjeg vrtića Sveta Uršula**

Za ravnatelja dječjeg vrtića, prema Zakonu o predškolskom odgoju i obrazovanju, može biti imenovana osoba koja:

* ispunjava uvjete za odgojitelja ili stručnog suradnika u dječjem vrtiću
* ima najmanje pet godina radnog staža u djelatnosti predškolskog odgoja

Ravnatelj se imenuje na vrijeme od četiri godine.

Uz pisanu prijavu (vlastoručno potpisanu) obvezno je priložiti slijedeće dokaze o ispunjavanju uvjeta natječaja (u izvorniku ili ovjerenom presliku) :

1. životopis s opisom dosadašnjeg rada,
2. domovnicu,
3. dokaz o stručnoj spremi,
4. dokaz o položenom stručnom ispitu,
5. dokaz o radnom stažu u djelatnosti predškolskog odgoja: elektronički zapis, odnosno potvrda o podacima evidentiranim u bazi podataka Hrvatskog zavoda za mirovinsko osiguranje,
6. dokaz o nepostojanju zapreka za zasnivanje radnog odnosa u skladu s člankom 25. Zakona o predškolskom odgoju i obrazovanju – ne stariji oddana objave natječaja i to:

* uvjerenje nadležnog suda da se protiv kandidata ne vodi kazneni postupak za neko od kaznenih djela navedenih u čl. 25. st. 1. Zakona o predškolskom odgoju i obrazovanju (NN 10/97, 107/07 i 94/13),
* uvjerenje nadležnog prekršajnog suda da se protiv kandidata ne vodi prekršajni postupak za neko od djela navedenih u čl. 25. st. 1. Zakona o predškolskom odgoju i obrazovanju (NN 10/97, 107/07 i 94/13)

Osobe koje ostvaruju pravo prednosti prilikom zapošljavanja prema posebnim propisima dužne su uz prijavu na natječaj pozvati se na to pravo, te priložiti svu propisanu dokumentaciju prema posebnom zakonu.

Osoba koja može ostvariti pravo prednosti prema članku 102. Zakona o hrvatskim braniteljima iz Domovinskog rata i članovima njihovih obitelji (NN 121/17) i članka 9. Zakona o profesionalnoj rehabilitaciji i zapošljavanju osoba s invaliditetom (NN 157/13 i 152/14) dužna se u prijavi na natječaj pozvati na to pravo, te ima prednost u odnosu na ostale kandidate samo pod jednaki uvjetima.

Osoba koja se poziva na pravo prednosti kod zapošljavanja u skladu s člankom 102. Zakona o hrvatskim braniteljima iz Domovinskog rata i članovima njihovih obitelji, uz prijavu na javni natječaj dužna je priložiti osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843>

Osoba koja se poziva na pravo prednosti prilikom zapošljavanja u skladu s člankom 9. Zakona o profesionalnoj rehabilitaciji i zapošljavanju osoba s invaliditetom, uz prijavu na natječaj dužna je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

U skladu sa Zakonom o ravnopravnosti spolova na natječaj se mogu javiti osobe oba spola koje ispunjavaju propisane uvjete.

Prijave kandidata na natječaj s opisom dosadašnjeg rada i dokazima o ispunjavanju uvjeta natječaja dostaviti u zatvorenoj omotnici u roku 8 dana računajući od dana objave natječaja na adresu:

**Dječji vrtić Sveta Uršula, Varaždin, Uršulinska 1,**

**s naznakom „Natječaj za ravnatelja“- ne otvarati**

**Nepotpune i nepravodobno dostavljene prijave neće se razmatrati.**

Kandidati će biti obaviješteni o rezultatima natječaja u roku 8 dana od dana isteka roka za podnošenje prijave.

Natječaj traje **od 18.11.2019. do 26.11.2019**. godine i objavljen je na mrežnoj stranici Hrvatskog zavoda za zapošljavanje, te mrežnoj stranici i oglasnim pločama vrtića.

Prema odredbama Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka svi dokumenti zaprimljeni na ovom natječaju, poslani su slobodnom voljom ispitanika te se smatra da je ispitanik dao privolu za obradu svojih podataka. Podaci će biti obrađivani isključivo u svrhu provođenja natječaja.